REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/112-20

23. oktobar 2020. godine

B e o g r a d

**Z A P I S N I K**

**PRVE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 22. OKTOBRA 2020. GODINE**

 Sednica je počela u 18,00 časova.

Sednicom je predsedavao narodni poslanik Toma Fila, u skladu sa članom 25. stav 2. Poslovnika Narodne skupštine.

 Sednici su prisustvovali članovi Odbora: Vladimir Đukanović, Sanja Lakić, Velibor Milojičić, doc. dr Mihailo Jokić, Đorđe Komlenski, Žarko Mićin, Nebojša Pavlović, Nenad Baroš, Đorđe Dabić, Biljana Pantić Pilja, Dragan M. Marković, Atila Juhas, Vladan Zagrađanin i Sanja Jeftić Branković.

 Sednici su prisustvovali i: Milica Nikolić, zamenik člana doc. dr Mihaila Jokića; Vladica Maričić, zamenik člana dr Aleksandra Martinovića; Milan Urošević, zamenik člana Nebojše Pavlovića i Bratislav Jugović, zamenik člana Đorđa Dabića i Nenad Krstić, zamenik člana Jelene Žarić Kovačević.

Sednici nie prisustvovao čla Odbora Dejan Kesar, niti njegov zamenik.

 Predsedavajući je konstatovao da su ispunjeni uslovi za rad i odlučivanje, te je upoznao članove Odbora sa tačkama utvrđenog Dnevnog reda:

1. Izbor predsednika Odbora;
2. Izbor zamenika predsednika Odbora.

**PRVA TAČKA**: Izbor predsednika Odbora.

 Predsedavajući je predložio narodnog poslanika Vladimira Đukanovića za predsednika Odbora i pozvao članove Odbora da daju svoje predloge.

Kako se niko od članova Odbora nije javio za reč, predsedavajući je stavio na glasanje predlog da za predsednika Odbora za pravosuđe, državnu upravu i loklanu samoupravu bude izabran narodni poslanik Vladimir Đukanović.

Članovi i zamenici članova Odbora su **jednoglasno usvojili** predlog da za predsednika Odbora za pravosuđe državnu upravu i lokalnu samoupravu bude izabran narodni poslanik VladimirĐukanović.

Vladimir Đukanović, je preuzeo predsedavanje sednicom, zahvalivši se predsedavajućem na predlogu za njegov izbor na mesto predsednika Odbora i tom prilikom istakao da mu je to velika čast.

Istakao je da u narednom periodu predstoji veliki posao u radu i odlučivanju Odbora.

**DRUGA TAČKA :** Izbor zamenika predsednika Odbora.

 **Vladimir Đukanović** je predložio da za zamenika predsednika Odbora bude izabrana Biljana Pantić Pilja, diplomirani pravnik i advokat.

Predsednik je stavio na glasanje predlog da za zamenika predsednika Odbora za pravosuđe, državnu upravu i lokalnu samoupravu bude izabrana narodni poslanik Biljana Pantić Pilja.

Članovi i zamenici članova Odbora su **jednoglasno** prihvatiliovaj predlog.

Predsednik Odbora je najavio Drugu sednicu Odbora na kojoj će se razmatrati Predlog zakona o ministarstvima.

U nastavku sednice Odbora, za reč se javio doc. dr Mihailo Jokić, koji je podsetio na obavezu nošenja maski radi zaštite zdravlja.

 Kako se više niko nije javio za reč, predsedavajući je zaključio raspravu i zahvalio se narodnim poslanicima, članovima Odbora na prisustvu.

Sednica je završena u 18,20 časova.

 SEKRETAR PREDSEDNIK

Sanja Pecelj Vladimir Đukanović